Bos (geslacht)

Bos is e geslacht van eevnhoevige zoogbeestn, en 't typegeslacht van de familie van de holhoornign (Bovidae). 

Al de soortn zyn groazers, mè grote tandn vo 't plantoardig eetn dan ze binnkrygn of te breekn. 't Zyn herkauwers, met e moage mè vier koamers vo 't plantematerioal te kunn verteirn.

Bos primigenius, de oeros, was de directe voorouder van de runders van nu. De beeste van 3 meter lank, wierd lyk vee g'houdn deur de mensachtign die in dien tyd leefdegn, oengeveer 6000 joar geleen. Der wierd al lange jacht gemakt ip de oeros, toetdat de beeste deur  overbejoagynge uytendelyk in 1627 in Pooln uytstierf. In Lascaux, Midn-Vrankryk, zyn der beroemde  rotsschilderyngn, woarip dat de oeros stoat ofgebeeld. Restn van de beeste wierdn gevoendn in Europa (Groot-Brittannië en Pooln), Indië en Noord-Afrika.
 Soortn 
't Geslacht Bos wordt oenderverdeeld in oendergeslachtn: Bos, Bibos en Poephagus (somtyds ook Novibos).   
 Oendergeslacht Bos
 Bos taurus (Rund)
 Bos primigenius (Oeros, uytgestorvn)
 Oendergeslacht Bibos
 Bos gaurus (Gaur: Aziatische rundersoorte) 
 Bos javanicus (Banteng: wild rund uyt de busschn van Zuydoost-Azië) 
 Oendergeslacht Novibos
 Bos sauveli (Kouprey: rund uyt Zuydoost-Azië) 
 Oendergeslacht Poephagus
 Bos mutus (Jak: Centroal-Azië) 

 Categorie:Bovidae